OpenLLM-France/wikimedia huggingface dataset:
# Freud Museoa (Londres)

Freud Museoa (ingelesez: Freud Museum) Londresko Hampstead barrutian kokaturik dagoen museoa da, Camden udalerrian. Sigmund Freud mediku ezaguna bizi izan zen bertan bere bizitzako azken urtean. Ondoren Anna Freud alabaren etxebizitza izan zen.

## Historia

Sigmund Freud austriarra zen baina Nazien jazarpenagatik, 1938an familia hartu eta ihes egin behar zuen Frantziara, eta handik Ingalaterrara. 1939ko irailaren 23an hil zen bertan, minbiziak jota.
Anna Freud alaba ere psikoanalista ospetsu bat izan zen eta etxe honetan bizi izan zen 1982an hil zen arte. Etxea museo bihurtu zedin eskatu zuen eta bere nahia betez 1986an ireki zituen ateak.

## Museoa

Beheko solairuan Sigmund Freuden estudioa eta liburutegia daude, bain eta jangela ere. Goiko solairuak Anna Freuden gela dago eta honekin bideogela bat eta sasoiko erakusketak egiten diren aretoa.
Sigmund Freudek austriako etxeko altzariak ekarri zituen Londresera, bai eta etxeko objetu eta tresna ugari ere. XVIII eta XIX mendeko austriar altzari margotuak daude ikusgai, Biedermeier garaiko mahai, armairu eta kutxak eta antigoaleko objetu ugari, ejipziarrak, greziarrak, erromatarrak eta ekialdekoak.

## Iruditegia

* Museoa.
* Sarrera.
* Freuden estudioa.
* Sigmund Freud-en estatua.
* Anna Freud-en plaka.

## Informazio praktikoa

* Helbidea: 20 Maresfield Gardens, Hampstead, London NW3 5SX
* Ordutegia: asteazkenetik igandera 12:00-17:00
* Metro geltokia: Finchley Road

## Kanpo estekak

* (Ingelesez) Webgune ofiziala
* Datuak: Q1455777
* Multimedia: Freud Museum, London / Q1455777
# Frettecuisse

Frettecuisse Frantziako udalerria da, Somme departamenduan dagoena, Frantzia Garaia eskualdean. 2013an 72 biztanle zituen.

## Demografia
### Biztanleria

2007an Frettecuisse udalerrian erroldatutako biztanleak 72 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 37 etxebizitza zeuden, 28 familiaren etxebizitza nagusia ziren, 8 bigarren erresidentzia ziren eta 1 hutsik zegoen. Etxebizitza guzti hauek 37etxeak ziren. 28 etxebizitza nagusietatik 26 bere jabearen bizilekua ziren eta 2 alokairuan okupaturik zeuden; 1ek bi gela zituen, 4 etxek hiru zituzten, 8 etxek lau zituzten eta 15 etxek bost zituzten. 16 etxek euren parking plaza propioa zuten azpian. 14 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Frettecuisse udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 4 | 70-74 | 4 |
| 4 | 65-69 | 4 |
| 0 | 60-64 | 4 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 0 | 40-44 | 0 |
| 4 | 35-39 | 4 |
| 8 | 30-34 | 4 |
| 4 | 25-29 | 8 |
| 0 | 20-24 | 0 |
| 0 | 15-19 | 0 |
| 0 | 10-14 | 4 |
| 0 | 5-9 | 4 |
| 8 | 0tik 4ra | 4 |

## Ekonomia

2007an lan egiteko adina zuten pertsonak 42 ziren, horien artean 26 aktiboak ziren eta 16 inaktiboak ziren. 26 pertsona aktiboetatik 23 lanean zeuden (11 gizon eta 12 emakume) eta 3 langabezian zeuden (2 gizon eta 1 emakume). 16 pertsona inaktiboetatik 4 erretiraturik zeuden, 5 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 informazio eta komunikazio enpresa zen, 1 finantziazio enpresa zen eta 1 «beste zerbitzu jarduera batzuk» multzoan sailkatutako enpresa zen.
2000. urtean Frettecuisse udalerrian 7 nekazaritza-ustiategi zeuden, 469 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q142950
* Multimedia: Frettecuisse / Q142950
# Fretterode

Fretterode Alemaniako udalerria da. Turingia estatuan dago, [[Eichsfeld (barrutia)|Eichsfeld]] barrutian. 2014an 168 biztanle zituen 5,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q665827
* Multimedia: Fretterode / Q665827
# Freuchie

Freuchie, eskozieraz: The Freuchie, Eskoziako udalerri bat da, Fife konderrian.

## Kanpo estekak

* Datuak: Q1009815
* Multimedia: Freuchie / Q1009815
# Freud the Secret Passion

Freud the Secret Passion edota Freud (euskaraz Freud Griña Sekretua edota Freud) 1962ko John Huston estatubatuar zinema zuzendariaren biografia filma bat da. Jean-Paul Sartre frantziar filosofoak idatzitzako jatorrizko gidoian oinarritua dago, hau era berean Sigmund Freuden biografian oinarritua zegoelarik. Montgomery Clift, Susannah York eta Susan Kohner aktoreeek antzeztu zuten, aldiz John Hustonek narratzailearen ahotsa ipini zuen.
Filmak bi Oscar Sarietarako eta lau Urrezko Globo Sarietarako izendapenak jaso zituen.

## Argumentua

Oharra: Atal honek istorio osoa edo amaiera argitzen du.
1885etik aurrera eta bost urteko epean Sigmund Freud (Montgomery Clift) vienar psikiatraren ustezko biografia kontatzen da. Garai hartan, bere lankide askok histeria zuten gaixoak tratatzeari uko egin ohi zioten, haien ustez besteen arreta bereganatzeko antzezpena besterik ez baitzen. Baina Freudek neurosiaren zergatiak topatzeko hipnosia erabiltzen ikasi zuen. Geroago, ametsen interpretazioaren ikerketaren bidez hipnosia utzi eta bere berezko terapia garatzen hasi zen, psikoanalisia.

## Aktoreak

* Montgomery Clift ... Sigmund Freud
* Susannah York ... Cecily Koertner
* Larry Parks ... Joseph Breuer doktorea
* Susan Kohner ... Martha Freud
* Eileen Herlie ... Frau Ida Koertner
* Fernand Ledoux ... Charcot doktorea
* David McCallum ... Carl von Schlossen
* Rosalie Crutchley ... Frau Freud
* David Kossoff ... Jacob Freud
* Joseph Furst ... Herr Jacob Koertner
* Alexander Mango ... Babinsky
* Leonard Sachs ... Brouhardier
* Eric Portman ... Theodore Meynert doktorea
* John Huston ... Narratzailea (ahotsa)
* Victor Beaumont ... Dr. Guber doktorea
* Allan Cuthbertson ... Wilkie
* Maria Perschy... Magda
* Moira Redmond ... Nora Wimmer

## Kanpo estekak

* Freud the Secret Passion filmaren IMDBko fitxa irakurgai (Ingelesez)
* Datuak: Q527826
# Frantziar zela poni

Frantziar zela ponia, (frantsesez: Poney français de selle), Frantziako bertako zaldi arraza modernoa da. Bere tamaina zein ezaugarriengatik ponien sailkapen taldean kokatzen da.
Kirol zaldia bezala garatutako arraza hau 1969.en urtean sortu zuten. Hainbat zaldi arraza elkarrekin gurutzatuz sortu zuten, Frantziako bertako zaldi arrazak zein kanpokoak. Orduan "gurutzatutako poni arraza" izena jarri zioten. 1972. en urtean arraza liburua ireki zuten. 1991.en urtean arraza liburua itxi zuten eta zaldi mota honi gaur egungo izena eman zitzaion, Frantziar zela ponia.

## Erreferentziak

* ↑ https://web.archive.org/web/20150924041643/http://www.haras-nationaux.fr/uploads/tx_dlcubehnshop/poney_francais_de_selle_01.pdf

## Kanpo estekak

(Ingelesez) Arrazari buruzko artikulua "The equinest" entziklopedian
* Datuak: Q3396204
* Multimedia: Poney Français de Selle / Q3396204
# Frantziaren Independentziaren aldeko Batasuna

Frantziaren Independentzia eta Burujabetasunaren aldeko Batasuna (frantsesez: Rassemblement pour l'indépendance et la souveraineté de la France, RIF) Alain Bournazel buru zuen alderdi politiko soberanista izan zen, 2003an sortua eta 2014an deuseztatua. Mugimendu hau TEAM elkarte euroeszeptikoaren parte da. Paul-Marie Coûteaux alderdikidea, Europako diputatu hautatu zuten Île-de-France eskualdean, Philippe de Villiersen MPF zerrendan.

## Kanpo estekak

* Datuak: Q3419928
# Frantziaren Lurralde Austral eta Antartikoak

Frantziaren Lurralde Austral eta Antartikoak (frantsesez Terres australes et antarctiques françaises, laburtuz TAAF) Frantziaren itsasoz haraindiko lurraldeak dira, biztanle gabekoak. Bost barrutik osatzen dute:
* Indiako ozeanoaren hego muturrean:
** Amsterdam uhartea eta Saint-Paul uhartea
** Crozet uhartedia
** Kerguelen uharteak (edo Dasolazio uharteak)
* Antartikan (60° lerroa baino hegoalderago):
** Adélie Lurraldea edo Terre Adélie (nazioartean onartu gabeko lurraldea)
* Indiako ozeanoko uharte sakabanatuak (2005etik)
Réunion uharteko Saint-Pierre hiritik administratzen dira.

## Kanpo estekak

ieaFrantziaren itsasoz haraindiko lurraldeak :
* Datuak: Q129003
* Multimedia: French Southern and Antarctic Lands / Q129003
# Frantziska (aizkora)

Frantziska, Erdi Aroko esku batez erabiltzeko gerra aizkora bat da. Aurrez aurre borrokatu nahiz arerioari jaurtitzeko erabiltzen zen. Germaniar herrien usadiozko aizkora zen, frankoek ezagutzera eramana.
* Datuak: Q877792
* Multimedia: Francisques / Q877792
# Frantziaren aldeko Batasuna

Frantziaren aldeko Batasuna (frantsesez: Rassemblement pour la France, RPF) Charles Pasquak eta Philippe de Villiersek 1999an sortutako Frantziako alderdi politikoa izan zen. Bertan, Errepublikaren aldeko Batasuna (RPR) eta Frantziaren aldeko Mugimendua (MPF) alderdietako disidenteek bat egin zuten.

## Kanpo estekak

* Datuak: Q616463
# Frantzio

Frantzioa (lehen eka-zesio eta aktinio K gisa ere ezagutzen zena) elementu kimiko sintetiko bat da, Fr ikurra eta 87 zenbaki atomikoa dituena. Elementu guztien arteko elektronegatibotasunik baxuena dauka, eta Lurrean existitzen den bigarren elementurik arraroena da, astatoaren ondoren. Metal biziki erradioaktiboa da, eta astatoa, radioa eta radona ekoizten ditu. Metal alkalinoa izaki, elektroi bakarra dauka balentzia-geruzan.
Frantzioa Marguerite Perey-k aurkitu zuen Frantzian (hain zuzen, hortik datorkio izena), eta naturan aurkitu zen azken elementua izan zen, sintetizatua izan baino lehen. Frantzioa oso bakana da, aztarna-elementu gisa egoten da uranio- eta torio-meetan, non frantzio-223 isotopoa etengabe sortu eta desintegratzen den. Inoiz bildu den kantitaterik handiena Stony Brook Unibertsitatean 1997an gas ultrahotz gisa sortutako 10.000 atomoko cluster bat izan da.

## Erreferentziak

* ↑ Zenbait elementu sintetiko, esaterako teknezioa, lehenengo sintetizatu egin ziren eta gero naturan aurkitu ziren.
* ↑ CRC Handbook of Chemistry and Physics. Volume 4. Página 12. 2006. CRC. ISBN 0-8493-0474-1

## Kanpo estekak

* Datuak: Q671
* Multimedia: Francium / Q671
# Frantziaren okupazio alemaniarra Bigarren Mundu Gerran

Bigarren Mundu Gerran zehar Frantziako alemaniarren okupazioa edo administrazio militarra Frantzian (alemanez: Militärverwaltung in Frankreich; frantsesez: Occupation de la France par l'Allemagne) 1940ko ekainaren eta 1944ko abenduaren artean jazo zen.

## Historia

Aliatuen armadak Frantziako Guduan menderatuak izan ondoren, Frantziako Gobernuak Hirugarren Reichekin borrokak gelditzea lortu zuen. 1940ko ekainaren 22an armistizioa sinatu zuten Compiègnen eta, ondorioz, Wehrmachtek herrialdeko iparraldea eta mendebaldea okupatu zituen, bestea Vichyko gobernuaren eskuetan utziz. Gainera, 1871 eta 1918 artean gertatu zen moduan, Alemaniak Alsazia-Lorrena eskualdea bereganatu zuen.
1942ko azaroaren 8an aliatuak iparraldeko Afrikan lehorreratu zirenean, alemaniar eta italiarrek gainontzekoa okupatu zuten. 1944ko ekainaren 6an, E egunean, Normandiako gudua hasi zen eta aliatuek Frantzia askatzeari ekin zioten. Abuztuaren 24an Paris askatu zuten baina abendura arte ezin izan zuten Frantzia osoa askatzea lortu.
Frantzia, Alemania bera eta gero, bonbardaketek gehien kalteraturiko bigarren Mendebaldeko Fronteko herrialdea izan zen, 75.000 zibil inguru hildako izan eta 550.000 tona bonba baino gehiago jasan zituena. Askapenaren kanpainan bonbardaketak gogorrak izan ziren oso.

## Erreferentziak

* ↑ (Frantsesez) Centre d'études d'histoire de la défense. Les bombardements alliés sur la France durant la Seconde Guerre Mondiale, Stratégies,humains. .

## Kanpo estekak

* Datuak: Q2748708
* Multimedia: German occupation in France / Q2748708
# Frantziaren Aldeko Mugimendua

Frantziaren Aldeko Mugimendua (frantsesez: Mouvement pour la France, MPF) eskuineko alderdi politiko soberanista eta gaullista frantsesa izan zen.
Alderdiaren burua Philippe de Villiers izan zen.

## Erreferentziak

* ↑ Berria. [#5242 Estilo Liburua. .

## Kanpo estekak

* Datuak: Q870654
* Multimedia: Mouvement pour la France / Q870654
# Frantziaren banaketa administratiboa

Frantziaren banaketa administratiboa hainbat mailatan banatu den administrazio-sistema konplexu bat da:

## Metropolitar lurraldeen banaketa

   * 13 eskualde (fr. régions): Frantzia 18 eskualdetan banatu da; horietatik 13, Metropolitar Frantzian daude. Nahiz eta lehen mailako azpibanaketa izan, Frantzia estatu zentralista denez, ez dute botere betearazlerik, judizialik edo legegilerik.
   * 96 departamendu (fr. départements): Metropolitar Frantzian, eta beste 5, itsasoz haraindi. Kontseilu Orokor bat dute buru. Sei urterako hautatuak dira kontseilukideak. Departamendu bakoitzak prefeta bat du.
   * 323 barruti (fr. arrondissements): departamendu bakoitza hainbat barrutitan banatu da, eta bakoitzak azpiprefeta bat du buru. Haren helburua departamenduko prefetari laguntzea da.
   * 1.995 kantonamendu: hauteskunde-barrutien antzekoak dira.
   * 36.529 udalerri edo komuna: unitate administratiborik txikienak. Bakoitzak udal edo mairie bat du buru.

## Itsasoz haraindiko lurraldeen banaketa

   * 5 itsasoz haraindiko eskualde (fr. régions d'outre-mer edo ROM): Guadalupe, Guyana Frantsesa, Martinika, Mayotte eta Réunion. Eskualde bakoitza itsasoz haraindiko departamenduekin (fr. départements d'outre-mer edo DOM) kointzidenteak dira.
      * 12 barruti.
      * 172 kantonamendu.
      * 129 udalerri.
   * 5 itsasoz haraindiko kolektibitate (fr. collectivités d'outre-mer edo COM): Polinesia Frantsesa, Saint-Pierre eta Mikelune, Wallis eta Futuna, Saint Martin eta Saint Barthélemy.
   * Sui géneris kolektibitate 1: Kaledonia Berria.
   * Itsasoz haraindiko lurralde 1 (fr. territoire d'outre-mer edo TOM): Frantziaren Lurralde Austral eta Antartikoak, bost barrutitan banatzen direnak: Kerguelen uharteak, Saint Paul eta Amsterdam uharteak, Crozet uharteak, Adélie Lurraldea eta Îles éparses. Lurralde hau Réunion uhartetik administratzen da.
      * Clipperton. Zuzenean gobernuak administratzen ditu.

## Kanpo estekak

* Datuak: Q192498
* Multimedia: Subdivisions of France / Q192498
# Fronte Zabala (argipena)

Fronte Zabala nazioarteko hainbat alderdi, talde eta koalizio politikoren izena da:

## Alderdi politikoak

* Fronte Zabala: Costa Ricako alderdi politiko ezkertiarra.
* Fronte Zabala: Dominikar Errepublikako alderdi politiko ezkertiarra.
* Fronte Zabala: Paraguaiko alderdi politiko ezkertiarra, Guasú Fronte koalizioko kidea.

## Koalizio politikoak

* Ezkerreko Fronte Zabala: Peruko koalizio politiko ezkertiarra.
* Fronte Zabal Aurrerakoia: Argentinako koalizio politiko zentro-ezkertiarra.
* Fronte Zabal Aurrerakoia: Mexikoko koalizio politiko zentro-ezkertiarra.
* Fronte Zabal Demokratikoa: Mexikoko koalizio politikoa.
* Fronte Zabala: Guatemalako koalizio politiko ezkertiarra.
* Fronte Zabala: Peruko koalizio politiko ezkertiarra.
* Fronte Zabala: Txileko koalizio politiko ezkertiarra.
* Fronte Zabala: Uruguaiko koalizio politiko ezkertiarra.
* Guasú Frontea: Paraguaiko koalizio politiko ezkertiarra.

## Talde politikoak

* Fronte Zabala: Brasilgo diktadura garaian erregimenaren aurka aritu zen talde politikoa.
# Fronte hotz

Fronte hotza aire masa hotz baten ertza markatzen duen gunea da, aire masa hotz horrek, masa beroago bat ordezkatzen du. Aire hotzak arinagoa den aire beroa atmosferaren goiko geruzetara altxatu eta hodeiak sortzen ditu.
Fronte hotzak behe presio gune bati loturik egoten dira normalean eta eguraldi mapetan urdin koloreko triangeludun marra urdin batekin irudikatzen dira.

## Ikus, gainera

* Fronte bero

## Kanpo estekak

* Datuak: Q210316
* Multimedia: Cold front / Q210316
# Fronte polar

Fronte polarra latitude ertainetako fronte ia-iraunkorra eta hedatsua da, aire polar erlatiboki hotza eta aire tropikal erlatiboki beroa banatzen dituena. Bere baitan uhinak izaten dira.. Berez, fronte geldikor bat da, aire-masak apenas ez direlako mugitzen.

## Erreferentziak

* ↑ Euskalterm: [Hiztegi Terminologikoa] [2017]

## Kanpo estekak

* Datuak: Q393868
# Fronte geldikor

Fronte geldikorra elkarren segidako mapa sinoptikoetan kokagune bertsua daukan frontea da.. Fronte geldikor batean zehar eguraldi ugari gerta daiteke. Aire masa biak lehorrak badira, orduan eguzkitsu zeru erdi hodeitsuekin eta preizipitaziorik ez. Aire masa bat edo biak behar bezain hezeak badira, fronte epel baten antzekoak: zeru lainotsuak, prezipitazio luzatuak, eta batzuetan ekaitz-multzoak edo sistema mesozikloikoak.

## Erreferentziak

* ↑ Euskalterm: [Hiztegi Terminologikoa] [2017]

## Kanpo estekak

* Datuak: Q1194255
* Multimedia: Stationary fronts / Q1194255
# Fronte Popularra (Frantzia)

    Artikulu hau Frantziako koalizioari buruzkoa da; beste esanahietarako, ikus «Frente Popular (argipena)».
Fronte Popularra (frantsesez: Front populaire) Frantziako ezkerreko alderdien koalizio bat izan zen, 1936-1937 urteen artean gobernuan egon zena.
Section française de l'Internationale ouvrièrek (SFIO) eta Alderdi Erradikalak osatzen zuten. Hauei Gizonen Eskubideen Liga, Gerra eta Faxismoaren aurkako mugimendua eta Antifaxistak ziren Jakintsuen komiteak batu zitzaizkien, hauek, batez ere jakintsuz osatuta zeuden.
Frente Popularra gobernuan egon zen bitartea Léon Blum egon zen buruan, hau SFIOko liderra ere bazen. Bere gobernua lehenengoa izan zen emakumeak eduki zituenak, hiru guztira, hauek oraindik boto emateko eskubiderik ez zutenean. Gobernu hau boterean zegoenean Matignongo ituna sinatu zen, bertan eskubide sindikala onartu zuten eta soldatak %12 igo ziren. Piska bat beranduago, lege batek lehenengo ordaindutako oporrak ezarri zituen, 15 egunekoa eta beranduago eginiko beste lege batean astero 40 ordutara jetsi zuen arautako legezko lana (lehenago 48 ordu ziren astero).

## 1936ko lorpen sozialak

1936ko bi hilabetetan honako aurrerapen sozialak egin ziren Frantzian:
* Ekainaren 7a: Marignongo akordioa
* Ekainaren 11: Hitzarmen kolektiboen legea: soldatak eta lan baldintzak kolektiboki definitzen dira.
* Ekainaren 1a: urtean 15 opor-egun ordainduak.
* Ekainaren 12a: asteko lan-denbora 40 ordura murriztea.
* Ekainaren 21a: derrigorrezko eskolatzea 14 urtera arte luzatzea.
* Uztailaren 24a: Frantziako Estatu Bankuaren erreforma (akziodunek Bankuaren kudeaketari buruzko botere guztia galtzen dute).
* Abuztuaren 11a: Armamentu-fabrika nagusiak nazionalizatzeko legea, jabeen kalte-ordainarekin.
* Abuztuaren 14a: Gariaren Bulego Nazional Profesionala sortzeko legea, nekazarien diru-sarrerak birbideratzearren.
Kasualitatez tarte horretan hasi zen Espainiako gerra zibila, uztailaren 18an.

## Kanpo estekak

* Datuak: Q1422284
* Multimedia: Popular Front (France) / Q1422284
* ↑ Godeau, Eric (zuzendaria). (2009). Histoire -Geographie. Nouveau programme 2009. Bac Pro en 3 ans 1re bac pro.. Nathan, 23 or..
# Fronte Zabala (Uruguai)

Fronte Zabala (gaztelaniaz: Frente Amplio, FA ) Uruguaiko zentro-ezkerreko eta ezkerreko koalizio politikoa da. Uruguaiko gobernuko alderdia izan zen 2005etik 2020ra eta bi presidente izan ditu: José Mujica (2010-2015) eta Tabaré Vázquez (2005-2010; 2015-2020). 1999az geroztik, Uruguaiko Batzar Nagusietako alderdirik handiena da.

## Historia

Frente Amplio ezkerreko alderdi eta mugimendu hautsitako dozena bat baino gehiagoren koalizio gisa sortu zen 1971n. Fronteko lehen presidentea eta herrialdeko presidente izateko lehen hautagaia Liber Seregni jenerala izan zen. Frontea legez kanpokotzat jo zuten 1973ko estatu kolpe militarrean eta 1984an sortu zen berriro Uruguain demokrazia berreskuratu zenean.
1994an Topaketa Progresista (Encuentro Progresista) hainbat fakzio independente txikiek eta Frente Ampliok sortu zuten. EP eta FA elkarrekin hauteskundeetara lehiatzen hasi ziren Encuentro Progresista - Frente Amplio izenarekin . Geroago beste indar bat, Nuevo Espacio, fronteari lotu zitzaion. Hala , Encuentro Progresista - Frente Amplio - Nueva Mayoria gisa hasi zen hauteskundeetara lehiatzen.
2005ean Topaketa Progresista (EP) eta Gehiengo Berriko (NM) erakunde kideek (funtsean Nuevo Espacio) bat egin zuten frontean, eta koalizioak indar handiagoaren izena hartu zuen, Frente Amplio (FA). Aurretik, EP eta geroago NM FArekin aliatuak izan ziren, baina antolakuntza aldetik bereizitako egiturekin.
Aliantza honako hauek osatzen dute:
* Danilo Astori buru duen Asamblea Uruguay (Uruguaiko Asanblada)
* Partido Socialista del Uruguay (Uruguaiko Alderdi Sozialista) Daniel Martínezek zuzentzen duena
* Eduardo Lorierrek zuzendutako Partido Comunista del Uruguay (Uruguaiko Alderdi Komunista)
* Corriente 78 (Gaur egungo 78)
* Nuevo Espacio (Espazio Berria) Rafael Michelinik zuzenduta
* Enrique Rubio buru duen Vertiente Artiguista (Alderdi Artiguista).
* Lucía Topolanskyk zuzendutako Movimiento de Participación Popular (Herri Partaidetzaren Mugimendua)
* Partido Demócrata Cristiano del Uruguay (Uruguaiko Alderdi Demokrata Kristaua)
* Partido de los Comunes (Komunen Alderdia)
* Confluencia Frenteamplio (Fronte Zabala Konfluentzia)
* Rodolfo Nin Novoa buru duen Alianza Progresista (Aliantza Progresista).
* Partido por la Victoria del Pueblo (Herriaren Garaipenaren Alderdia)

## Kanpo estekak

* Webgune ofiziala
* Datuak: Q1066799
* Multimedia: Frente Amplio / Q1066799
# Fronte bero

Fronte beroa fronte ez-okluitu mota da, aurrera egiten duenean aire beroak lehendik zegoen aire hotzaren lekua hartzea dakarrena.. Oro har, fronte beroak aurrera egin ahala, tenperaturak eta hezetasunak gora egiten dute, presioak gora egiten du eta, haizea aldatzen den arren, ez da fronte hotz bat igarotzen denean bezain handia.

## Erreferentziak

* ↑ Euskalterm: [Hiztegi Terminologikoa] [2017]

## Kanpo estekak

* Datuak: Q537536
* Multimedia: Warm fronts / Q537536
# Fronte okluitu

Fronte okluitua fronte bero edo ia-geldikor bat haren gainean kokatutako fronte hotz batekin elkartzen denean sortzen den frontea da.. Hau gertatzen denean, aire beroa Lurraren gainazaleko zikloiaren zentrotik (okluitu) bereizten da.

## Erreferentziak

* ↑ Euskalterm: [Hiztegi Terminologikoa] [2017]

## Kanpo estekak

* Datuak: Q747330
* Multimedia: Occluded fronts and Trowal / Q747330